
George Andres Viguier, ta un nomber Frances di su tata. 

George a nace na Buenos Aires, Argentina dia 16 di october 1928. Nomber di su tata 
ta Jorge Viguier y su mama yama Nora Agnes Viguier Sterlin. George a nace den 
centro di e ciudad. Despues nan a move pa diferente luga di Argentina. E ultimo luga, 
tabata Olibos, e ta un soburbio di Buenos Aires. George tin dos ruman muhe. E ta di 
tres ruman, kiermen e ta e mas jong. Nunca George a casa. E di: “M’a casa, pero pafo 
di misa, ha ha si boso a compronde. E novianan ta mas bien amiganan.” Su tata tabata 
violinista den su hubentud. 


Segun George e bida artistico no ta ningun rumbo ni cambio 
den bida 


“Biogratia m tieoige Andres Viguier” 



George ta George aki manera e ta y tabata, unda cu e bay. 

Bay lesa y toca bon presta atencion, no molestia ningun hende y keda keto. 


E bida artistico 


Di chikito caba, nan tabata hib’e den 
e Plum Plaza den e tempo ey riba 
diadomingo. Ey nan tabatin semper 
un banda municipal, cu George 
tabata gusta. Ya musica tabata den 
su sanger. E kier a dedica su mes na 
otro profesion di comercio, pero 
semper George tabata gusta e 
bandanan, anto e tabata mira y 
scucha nan y su tata a mustr’e tur 
e instrumentonan cu tabatin. Djey 
padilanti semper George a gusta 
musica y di chikito e regalonan di 
cumpleaños tabata un instrumento, 


un harmonica of un clarinet di 
hunga. Despues George a bay na e 
profesoman di trompet. Un di e 
profesoman di trompet ainda ta na 
bida y e ta biba na Canada y e ta 
amigo di su colega Oscar Serrano. 
George a cuminsa skirbi algun 
areglito pa amigo- y bisiñanan. 
Nan tabata toca mas bien musica 
di Dixie Land y asina George a 
sigui studia. E1 a bay cerca e 
profesor cu awor ta na Canada. 
Despues el a studia mas 
seriamente cu e prome trompetista 


di e Orkesta Nacional di Buenos 
Aires y e tabata toca tambe den e 
otro luganan y teatronan clasico. 

E tabata masha bon profesor y el 
a yuda George cumpra su prome 
trompet cu a remplasa un comet 
bieu cu e tabatin. George a sigui 
asina y cu su amigonan el a forma 
un orkesta chikito y nan tabata 
bay toca pa fiesta di cumpleaños 
y cosnan asina gratuitamente y 
specialmente musica di Dixie 
Land y algun otro cancion. 


Desaroyo musical 


George a bay cerca Bemardo Barbara, e cabayero cu sigur ainda ta na bida na Canada. Despues el a bay 
studia trompet cu e prome trompetista di Teatro Colon di Buenos Aires. E1 a yega di toca na Teatro Colon cu 
un gmpo acompañando un Americana di color, pero tabata un famoso cantante Americano, pero tabata 
bibando na Francia. E no por corda su nomber awor. George tabata toca den nightclub cu 21 aña di edad 
hunto cu un cabayero di Uruguay, kende tabata chaffeur di careda y a muri desgraciadamente. Masha bon 
cabayero y bon musico. E tabata violinista y conductor. Den un nichtclub nan tabata tocando cerca di cas, anto 
George tabata bay y bin anochi cu bais. Esaki tabata su prome trabou profesional cu musiconan profesional. 

E parti internacional 


George a toca cu bandanan y cu e orkestanan. E1 a toca cu un grupo hopi conoci masha bon y el a bay 
Argentina, Chile, Colombia, Uruguay y hopi luga mas. Na Colombia e doño di e nightclub tabata kier pa 
George keda, pasobra no solamente e tabata trompetista sino e tabata un tiki payasito. Nan tabata gusta su 
manera di haci cosnan pret cu hende y e tabata un atraccion. Despues su mama a bira malo y su ruman muhe a 
pidie pa bolbe bek. George a toca na Argentina den varios luga. No tin ensayo. Si bo sa lesa musica, djis toca. 
Despues el a bolbe bek Aruba pa biba y el a toca cu gruponan local tambe y despues cu Oscar Serrano. Semper 
George tin recuerdonan bon di Aruba. 


Experiencia musical na Aruba 


E prome banda tabata un grupo cu George a forma pa e famoso 
cantante di Calypso Lord Bokso. George a trece dos alumno di dje, 
nan a pasa riba e musica, e areglo tabata hopi dificil. Sin miedo nan 
a toca fantastico. Bokso a canta e miho Roadmarch y Calypso. Lord 
Bokso tabata hopi simpatico, hopi bon hende y e tabata asina 
contento cu e banda cu preparacion di ensayo, hunto cu George y e 
pianista. Sr. Provence kende ta tata di Rosmary a pidi George pa 
bay duna les na Scol di Musica Rufo Wever. 


George a haya esey fantastico, anto George a cuminsa desde e tempo 
di meneer Provence. Riba diadomingo cu e dos prome barconan grandi 
di turista esta Sta. Paula y Sta. Rosa, tabata na Aruba, George y otro 
musiconan tabata haya invitacion pa toca pa e pasaheronan di e 
barconan aki. Anto tabatin un steelband tambe ta tocando, George a 
tende cu aki tin un mucha cu kier pa e ta toca un tiki trompet, pasobra 
el a mira con George tabata toca den e show asina. Si, jong y cu hopi 
gusto para na banda. E tabata Franklin Granadillo. 


Presentacion cu gruponan musical 

La Nueva Fuerza di Vicente Kelly, nan a trata George hopi bon. 

E tabata hopi contento hustamente pasobra el a toca hunto cu 

Franklin Granadillo, un gran musico. Despues George a toca cu 

Papito y su Doble Sabor. E banda aki tambe a zona bon cayente. 

Ora cu George a toca cu e hendenan aki e tabata sinti felicidad E 
profesionalnan aki a trece hopi alegria pa e hendenan di Aruba y 
George a biaha varios biaha cu nan. 

George ta sugeri pa e musico bira un profesional bon studia y pa e conoce su instrument. 
Ademas bo mester tin talento, si bo no tin talento ta mas miho cu bo bay den musica pa 
amateur y djis toca bo guitara pa fiestanan den famia. Awor si bo ta bay den direccion 
profesional, miho bo studia musica cu dedicacion. George mes no a studia manera mester ta. 
E tabata studia si, pero e por a studia mas miho. Por ehemel, e por a studia harmonia, pero 
George no ta areglista. E ta un simpel tocado di trompet. E ta stima musica. 



George den compania di su alumnonan 

